text: Dronning Margrethe skal have en gave fra sønderjyderne
  25 marts 2010 kl. 08.10
  Gråsten slot skal forskønnes.
  Gråstens tidligere borgmester Bendt Olesen står bag et initiativ bag en stor gave til dronning Margrethe fra Sønderjylland.
  Foreløbigt har Sønderborg Kommune givet 76.200 kroner til en renovering af søtrappen ved Gråsten Slot.
  Derudover har initiativgruppen henvendt sig til medlemmerne af Dansk Industri og erhvervsgruppen Sønderborg for at få donationer til gaven.
  ? Det vigtige for os er, at det er en gave til Dronningen, som den kongelige familie kan få glæde af, når de er på sommerferie - og den øvrige del af befolkningen, når de ikke er der. At det ikke er vedligeholdelse, men det er noget ud over det ? og det er blandt andet en genetablering af den gamle søtrappe, siger Bendt Olesen til JydskeVestkysten.
  Kongehuset har tætte bånd til Sønderjylland - især til Gråsten og Møgeltønder.
  